བསགས་སྦྱང་སྤེལ་བའི་ཡན་ལག་ནི། ཧོ། དུས་ གསུམ་ བདེ་ གཤེགས་ ས་ བཅུའི་ སེམས་དཔའ་
དང༌། །དཔོན་གསས་བླ་མ་ཡི་དམ་ཞི་འགྲོ་དང༌། །མ་སྲིང་མཁའ་འགྲོ་བོན་སྐྱོང་
སྲུང་མ་བཅས། །སྐྱབས་གནས་རྣམས་ལ་གུས་པས་ཕྱག་འཚལ་ལོ། །སྟོང་གསུམ་
རབ་འབྱམས་འཇིག་རྟེན་གྲངས་མེད་ན། །ཇི་སྙེད་མཆོད་ཡོན་རྫས་གྱུར་ཐམས་
ཅད་དང༌། །བདག་གི་ལུས་སྲོག་དབང་ཐང་རྒྱན་ལ་སོགས། །ཕྱི་ནང་གསང་བའི་
མཆོད་པ་ཡོངས་སུ་འབུལ། །བདག་ནི་གསང་སྔགས་གསང་བའི་སྒོར་ཞུགས་ནས། །
ཆགས་ཉམས་འགལ་འཁྲུལ་སྔོན་ནས་ཅི་མཆིས་པ། །རྒྱལ་བའི་དཀྱིལ་འཁོར་ལྷ་
ལ་མཐོལ་ལོ་བཤགས། །ཕྱིན་ཆད་མི་བགྱིད་སླར་ཡང་སྡོམ་པར་བགྱི། །རབ་འབྱམས་
རྒྱལ་བའི་དཀྱིལ་འཁོར་ལྷ་ཚོགས་ཀྱི། །སྐུ་དང་ཕྲིན་ལས་ཞིང་ཁམས་གདུལ་བྱ་དང་། །
ཇི་སྙེད་འགྲོ་བའི་དོན་ཀུན་མཛད་ལ་སོགས། །དེ་དག་ཀུན་ལ་བདག་ཀྱང་རྗེས་ཡི་
རང༌ ། །སྤངས་རྟོགས་ མཐར་ཕྱིན་མངོན་པར་ སངས་རྒྱས་ནས། །སླར་ཡང་འགྲོ་
བའི་དོན་ལ་ཐུགས་དགོངས་ཏེ། །སེམས་ཅན་དོན་ལ་སྐྱོ་ངལ་མེད་པ་ཡི། །བཀའ་ཡི་
འཁོར་ལོ་ཡོངས་སུ་བསྐོར་དུ་གསོལ། །བདག་ནི་ཁྱེད་ལ་ཡུན་དུ་གསོལ་འདེབས་
ན། །མི་འབྲལ་ཐུགས་རྗེས་རྒྱུན་དུ་བཟུང་ནས་ཀྱང༌། །འཁོར་བ་མ་སྟོང་བར་དུ་འགྲོ་
བའི་དོན། །རྒྱ་ལག་ཕྱད་མཛད་བཞུགས་པར་མཛད་དུ་གསོལ། །བདག་གིས་གསང་
སྔགས་སྤྱོད་པའི་དགེ་བ་དང༌། །གང་ཞིག་གང་གི་དགེ་བའི་ཚོགས་རྣམས་ཀུན། །
120

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ཐུན་མོང་བྱས་ཏེ་བྱང་ཆུབ་ཆེན་པོར་བསྔོ། །ཚོགས་རྫོགས་སྒྲིབ་སྦྱོང་བདེ་ཆེན་ས་
ཐོབ་ཤོག །བདག་དང་མཐའ་ཡས་འགྲོ་བ་མ་ལུས་པ། །གསང་སེམས་གཉིས་མེད་
མཐར་ཕྱིན་ལམ་བགྲོད་དེ། །གང་ཞིག་འཁོར་འདས་མཐའ་ལ་མི་གནས་པར། །བོན་
ཉིད་ སྐྱེ་ མེད་ དབྱིངས་སུ་ མཉམ་ པར་ ཤོག།